Drie kinders sterf in brandArgieffoto Santi Steinmann, woordvoerder van Netcare911, sê paramedici is omstreeks 4:00 Sondagoggend na ŉ woonstelblok in Fentonstraat ontbied. Sy sê brandbestryders was reeds op die toneel en besig om die vlamme te probeer blus na ŉ woonstel aan die brand geraak het. Volgens Steinmann het drie kinders, onderskeidelik 18 maande, drie jaar en sewe jaar oud, in die brand omgekom. Sy sê ŉ man en ŉ vrou was in ŉ ernstige toestand en is op die toneel behandel voor hulle na ŉ nabygeleë hospitaal geneem is vir verdere behandeling. Die oorsaak van die brand is nog nie bekend nie en word deur die polisie ondersoek.